Două Românii la coadă, la vaccinare. Județul cu cea mai mare rată de interes pentru imunizare.
Județul Cluj are cea mai ridicată rată de interes pentru vaccinare. Sucevenii nu se înghesuie la vaccin, interesul e cel mai mic din țară – 0,69 %. Cea mai mare tranșă de AstraZeneca ajunge vineri în România: 432.000 de doze. Pfizer oferă o protecție împotriva COVID pentru cel puțin 6 luni după rapel. Numărul pacienților de la ATI a atins un nivel record- 1.434.
Sunt două Românii la coadă, la vaccinare. Prima Românie e reprezentată de judeţul Cluj. E pe primul loc în ceea ce privește interesul pentru vaccin, cu o rată de 7,85%, în funcție de numărul celor de pe listele de așteptare. E urmat de Ilfov şi Bucureşti. A doua Românie e reprezentată de Suceava. Sucevenii nu se înghesuie la vaccin. Interesul e cel mai mic din țară – 0,69 %. În coada listei se mai află Arad, Vrancea, Timiş și Bacău.Mâine ajunge cea mai mare tranșă de vaccinuri AstraZeneca, aproape jumătate de milion. O veste şi de la Pfizer, azi. Vaccinul oferă o protecție împotriva COVID pentru cel puțin 6 luni după rapel şi are o eficacitate de 100% în prevenirea îmbolnăvirilor.Datele de azi ne îngrijorează. Numărul pacienților de la ATI a atins un nou nivel record- 1.434. Peste 6.100 de infectări și 136 de decese COVID în ultimele 24 de ore.